
REFERAT

Propunere de aprobare a acordării titlului de Cetăţean de Onoare 
al Municipiului Timişoara domnului NIKOLAUS WOLCZ
 în atenţia Comisiei pentru cultură, ştiinţă, învăţământ, sănătate, protecţie socială, turism, ecologie, sport şi culte şi al Comisiei pentru administraţie locală, juridică, ordine publică, drepturile omului şi probleme ale minorităţilor

Domnul Nikolaus Wolcz a absolvit Universitatea Naţională de Artă Teatrală şi Cinematografică „I.L. Caragiale” Bucureşti – Secţia germană, la clasa profesorilor Ion Olteanu şi Eva Pătraşcanu.

De asemenea regizor, actor, profesor universitar, domnul Nikolaus Wolcz şi-a început ilustra carieră la Timişoara, fiind angajat o perioadă la Teatrul German de Stat.


A colaborat cu mai multe teatre din România, printre care: Teatrul German de stat Timişoara, Teatrul Bulandra, Teatrul Nottara şi Teatrul Naţional Bucureşti. Din spectacolelepe care le-a regizat în ţară amintim selectiv: „ Thyestes, de Seneca, „Phaidros”, de Platon, „Woyzeck”, de Bucher, „Casa Bernardei Alba”, de Lorca. A susşinut cursuri la facultatea de Teatru „I.L. Caragiale” şi a jucat, de asemenea, în filme precum: „Reconstituirea”, „Căldura”, „Prea mic pentru un război atât de mare”


După emigrarea din România a lucrat o perioadă îndelungată în Germania, unde a regizat în numeroase teatre de prestigiu: Schauspielhaus Bochum, Schauspielhaus Frankfurt, Schauspielhaus Stuttgart, Stadttheater Essen.

Domnul Wolcz semnează, de asemenea, regia unor spectacole de operă la operele din Freiburg, Ulm, Wuppertal şi Stuttgart. Dintre spectacolele realizate în acestă perioadă menţionăm următoarele titluri: „Tartuffe”, „Imblânzirea scorpiei”, „Visul unei nopţi de vară”, „Comedia erorilor”, „Mockinpott”, „Mein Kampf”, „Godot”.


În acelaşi timp, domnia sa susţine cursuri şi seminarii la secţia de teatru şi operă din cadrul Facultăţii de Muzică din Frankfurt (vereme de 14 ani), la Prinzregentenakademie Munchen, la Giessen precum şi la Freie Universitat Berlin.


Semnează regiza filmelor „Adriana und Ion”, „Wenn der Zaunkonig singt” şi „Furchte dich nicht Jakob” la ZDF şi colaborează ca actor la „Arposophie”, la SWF.


Lucrează la proiecte în mai multe ţări europene(Elveţia, Franţa), realizând montări pe texte cum ar fi: „Lysistrata”, „Maria Magdalena”, „Turandot”, „Die Vogel”, „Paradox uber den Schauspieler” şi spectacole de operă: „Roberto Devereaux”, „Pagliacio”, „Die Liebe zu den Orangen”.


Începând cu 1996, domnul Wolcz realizează alături de Andrei Şerban şi Ursula Wolcz numeroase proiecte şi montări la COLUMBIA UNIVERSITY – SCHAPIRO – THEATER. În statele Unite ale Americii colaborează cu American Repertory Theater, Boston, La Mama Theater New York, Metropolitan Opera New York, Classical Stage Company New York, Riverside Church Theater New York. Dintre montările realizate amintim selectiv „Dr. Faustus Lights the Light”, G. Stein, „Der Standhafte Prinz”, Calderon, „Scapin”, Moliere, „Zibaldone”.

Participă , de asemenea, la festivaluri de teatru la Essen, Munchen, Seoul, Arezzo, Spoleto, Wiemar, Mainz, Berlin.

Pentru toate cele enumerate mai sus, pentru întreaga  sa activitate teatrală şi didactică şi promovarea imaginii Timişoarei în lume, propunem acordarea titlului de Cetăţean de Onoare al Municipiului Timişoara domnului Nikolaus Wolcz
Menţionăm că această propunere de a i se acorda titlul de Cetăţean de Onoare al Municipiului Timişoara domnului Nikolaus Wolcz a fost făcută de domnul primar Gheorghe Ciuhandu, iar referatul a fost întocmit de Biroul Relaţii Publice, Învăţământ, Sport, Cultură din cadrul Primăriei Municipiului Timişoara.

